<classify> Benjamin Masese, Mwanza Jeshi la Polisi mkoani Mwanzalimesema hakuna viongozi wa Chama cha Demokrasia na Maendeleo Chadema walawasaidizi wa Katibu Mkuu wa chama hicho. John Mnyika waliotekwa mkoani humo isipokuwawalishikiliwa kwa mahojiano. Amesema hatua hiyo ilikuja baadaya wananchi wa Kata ya Mahina kutoa taarifa kwamba si watu wema. Akizungumza na waandishi wa habari leo Jumatatu Desemba 30, Kamanda wa Polisi Mkoa wa Mwanza, Jumanne Muliro amesema taarifa zilizosambaa tangu juzi katika mitandao ya kijamii kwamba wanachama wa Chadema ambao ni wasaidizi wa Mnyika wametekwa si za kweli na kuwataka wananchi kuzipuuza. Viongozi waliokuwa wameshikiliwana polisi ni Katibu wa Katibu Mkuu wa Chadema, Abdulkarim Muro 31 na derevawa Mnyika, Said Haidani 30 na walikuwa mikononi kwa polisi tangu juzi saa 12jioni baada ya raia wema kutoa taarifa polisi kwamba kuna watu wawili wanahisiwasi wema na wamekuwa wanaingia katika nyumba moja iliyopo karibu na Hoteli yaParadise. Baada ya taarifa hizo polisi walifuatilia kwa haraka na kufanikiwa kuwakamata na walipotakiwa kutoa maelezo ya awali ya utambulisho waligoma na kulazimika kuwapeleka katika kituo kikuu cha kati, hivyo baada ya polisi kujiridhisha tumewachia na wanaendelea na shughuli zao, amesema Muliro.  <topic>: KITAIFA 